Takim mbi ekstremizmin e dhunshëm
Presidenti Obama do të mbledhë drejtues të forcave të rendit dhe komuniteteve për të diskutuar masa kundër radikalizmit të dhunshëm në komunitetet amerikane
Presidenti Obama do të kryesojë këto ditë një takim të nivelit të lartë me drejtues të forcave të rendit, udhëheqës fetarë dhe zyrtarë të tjerë për të diskutuar mënyrat për të luftuar ekstremizmin. Pjesë e kësaj nisme do të jetë edhe një takim në Departamentin e Shtetit ditën e enjte me ministra rendi të vendeve të tjera, në kuadër të bashkëpunimit në luftën kundër ekstremizmit. Shqipëria dhe Kosova do të përfaqësohen nga minsitrat e brendshëm, Saimir Tahiri dhe Skënder Hyseni. Takimi i Shtëpisë së Bardhë për Luftën kundër Ekstremizmit të Dhunshëm do të shqyrtojë përpjekjet në vend dhe në shkallë ndërkombëtare për t’i prerë rrugën radikalizmit dhe rekrutimit të të rinjve nga Amerika dhe vende të tjera për misione ekstremiste. Sulmet terroriste të janarit në Paris rizgjuan shqetësimet për ekstremizmin e dhunshëm duke nxitur Presidentin Obama të organizojë një takim ndërkombëtar të nivelit të lartë mbi këtë temë. Synimi është të goditen rrënjët e ekstremizmit dhe të identifikohen mënyrat për të mos lejuar të rinjtë të bashkohen me grupe ekstremiste si Shteti Islamik. Në deklaratat e fundit kundër ekstremizmit, presidenti nuk ka përmendur fenë islame, por është ndalur tek mungesa e tolerancës fetare si shkaktare e problemit. thotë Presidenti amerikan Barack Obama. Në disa raste, ky vizion duket se është më në rrezik në lagjet amerikane të përfshira nga dhuna e bandave kriminale. Kjo video e vënë në YouTube dhe më pas e shpërndarë nga FBI-ja ku shihet një anëtar i ISIS i cili flet me aksentin amerikan, është dëshmi e shqetësimit në rritje të zyrtarëve amerikanë se të rinj të margjinalizuar mund të ndikohen nga përpjekjet e ekstremistëve për rekrutim. Lufta kundër bandave kriminale nga forcat e rendit si Departamenti i Policisë në Los Anxhelos, po ofrojnë modelin e punës për të ndalur radikalizimin e të rinjve amerikanë. Zyrtarë të forcave të rendit nga Los Anxhelos dhe qytete të tjera do të marrin pjesë në diskutim. thotë zëdhënësi i Shtëpisë së Bardhë, Josh Earnest. Por kritikët thonë se tema është shumë e gjerë dhe sfidat janë aq komplekse sa që do të jetë e vështirë të dilet me programe efektive për t’iu kundërvënë shkaqeve të ekstremizmit. Analisti i çështjeve të sigurisë Philip Lohaus thotë se diskutimi i ekstremizmit islamik do të bëhet domosdoshmëri: Ky është takimi i parë i këtij lloji dhe ka gjasa të jetë kapitulli i parë i një diskutimi të gjerë e të rëndësishëm.